ช่วยสรุปบทความ  “หลักฐานจากกล้องวงจรปิด” ให้หน่อย
“หลักฐานจากกล้องวงจรปิด” ลองมาฟังสิว่า .. ศาลรับฟังสิ่งที่กล้องเห็นมากน้อยแค่ไหน.. เหมือนที่เราเข้าใจมั้ย..

กล้องวงจรปิด ไม่ใช่พยานบุคคล.. แต่ศาลก็รับฟังเป็นพยานหลักฐานได้..

ก่อนอื่นต้อง ทำความเข้าใจเรื่องประเภทของพยานก่อน พยานแบ่งง่ายๆเป็น 2 ประเภท
พยานตรง (ประจักษ์พยาน)
พยานอ้อม (พยานแวดล้อม)

1. พยานตรง (direct evidence) คือ พยานที่รู้ หรือเห็นการกระทำความผิด.. ที่ฟันธงได้ว่า จำเลยกระทำความผิดจริงหรือไม่

พยานตรงนี้ ศาลให้ความสำคัญมากที่สุดในบรรดาพยานหลักฐานทั้งหลาย..
เช่น นายเคข่มขืนนางบี นางบีเห็นหน้านายเคอย่างชัดเจน.. นางบีคือ ประจักษ์พยาน ศาลให้ความสำคัญมาก ถ้าศาลเชื่อนางบี ศาลจะพิพากษาว่านายเค มีความผิด

นาย ก.ใช้มีดชิงสร้อยคอของนายข. ขณะที่นายข.นอนหลับ.. นายค.ผ่านมาเห็นพอดี นายค.คือพยานตรง ศาลให้ความสำคัญมากที่สุด ถ้า กล้องวงจรปิด มีภาพที่เห็นขณะที่จำเลยกระทำความผิด..เช่น เห็นขณะคนร้ายชิงทรัพย์
ภาพจากกล้องนั้น คือ พยานตรง..

2. พยานอ้อม (indirect evidence) สมัยก่อนเรียกว่า พยานพฤติเหตุกรณี .. พยานอ้อม นี้ คือ พยานที่ไม่รู้ไม่เห็นการกระทำผิดโดยตรง.. แต่เชื่อมโยงไปได้ว่า จำเลยน่าจะกระทำความผิด

พยานอ้อม นี้ ศาลให้ความสำคัญน้อยมากๆ บางทีไม่สนใจเลย..

เช่น นายเคข่มขืนนางบีในป่าข้างทาง หลังจากนั้น นายเอ ขับรถผ่านมา เห็นนางบีวิ่งออกมาจากป่าข้างทาง และเห็นนายเค เดินตามออกมา 
แบบนี้ นายเอ เป็นแค่พยานแวดล้อม

นายก. ใช้มีดจี้ชิงสร้อยนายข. นายง. เห็นตอนนายก. ไปซื้อมีดก่อนไปชิงสร้อย ส่วนนายจ. เห็นนายก. เอาสร้อยไปขาย.. แบบนี้ ทั้งนายง. และนายจ. เป็นพยานอ้อม มีน้ำหนักน้อย

ถ้ากล้องวงจรปิดไม่เห็นขณะจำเลยทำผิดแต่เห็นผ่านไปมาใกล้เคียงเวลาเกิดเหตุ..
ภาพจากกล้องนั้น คือ พยานแวดล้อม

3. พยานตรง ถ้าน่าเชื่อถือ.. ศาลรับฟังได้เลยว่า จำเลยมีความผิด เช่น พยานเบิกความได้ไม่มีพิรุธ พยานเบิกความสอดคล้องกับพยานอื่น พยานเบิกความเป็นธรรมชาติ เป็นต้น

4. พยานตรง ถ้าไม่น่าเชื่อถือ.. ศาลอาจไม่รับฟังเลย.. ถ้าไม่มีพยานอื่นมาสืบ ศาลอาจยกฟ้องได้
เช่น พยานเบิกความขัดกับพยานตรงคนอื่น. พยานเบิกความมีพิรุธ. พยานเบิกความไม่เป็นธรรมชาติ เป็นต้น

5. พยานอ้อม อย่างเดียว แม้จะน่าเชื่อขนาดไหน ไม่มีพิรุธอะไร ก็มีน้ำหนักน้อย.. ศาลฟังพยานแวดล้อมมาลงโทษไม่ได้

6. เว้นแต่ พยานอ้อมนั้นมีมาก มีความสอดคล้องกัน และไม่มีพิรุธเลย.. อาจมีความน่าเชื่อถึงขนาดรับฟังลงโทษได้
เช่น คดีคุณหมอวิสุทธิ์ เป็นต้น
“หลักฐานจากกล้องวงจรปิด”ศาลรับฟังสิ่งที่กล้องเห็นมากน้อยแค่ไหน
กล้องวงจรปิด ไม่ใช่พยานบุคคลแต่ศาลก็รับฟังเป็นพยานหลักฐานได้
พยานแบ่งง่ายๆเป็น 2 ประเภท คือ พยานตรง (ประจักษ์พยาน) พยานอ้อม (พยานแวดล้อม)

1.พยานตรงคือผู้ที่รู้หรือเห็นการกระทำความผิดและสามารถยืนยันได้ว่าผู้ต้องหาได้ทำความผิดจริง ซึ่งมีความสำคัญมากที่สุดในการพิจารณาคำพิพากษาของศาล ตัวอย่างเช่น หากนางบีเป็นพยานตรงที่เห็นนายเคข่มขืนนางบีอย่างชัดเจน การพิจารณาของศาลจะขึ้นอยู่กับการเชื่อถือของพยานตรงนี้ ซึ่งอาจทำให้นายเคถูกพิพากษาว่ามีความผิด
ถ้ามีภาพจากกล้องวงจรปิดที่แสดงการกระทำความผิดชัดเจน ภาพจากกล้องวงจรปิดจะเป็นพยานตรง

2.พยานอ้อมหรือพยานพฤติเหตุกรณีคือผู้ไม่รู้หรือเห็นการกระทำความผิดโดยตรง แต่มีการเชื่อมโยงกับจำเลยว่าอาจได้ทำความผิด ศาลให้ความสำคัญน้อยมากๆ บางทีไม่สนใจเลย ถ้าภาพจากกล้องวงจรปิดไม่เห็นการกระทำความผิดโดยตรง แต่มีการบันทึกภาพเมื่อจำเลยผ่านไปใกล้เคียงกับเวลาเกิดเหตุ ภาพจากกล้องนั้นถือเป็นพยานแวดล้อม

3.พยานตรงที่น่าเชื่อถือจะทำให้ศาลพิจารณาว่าจำเลยมีความผิด 

4.พยานตรงที่ไม่น่าเชื่อถืออาจทำให้ศาลไม่รับฟัง 

5.พยานอ้อมมีน้ำหนักน้อย แม้จะน่าเชื่อถือขนาดไหนก็ตาม ศาลไม่สามารถลงโทษจำเลยได้

6. ถ้าพยานอ้อมมีมาก มีความสอดคล้อง และไม่มีพิรุธเลย อาจมีความน่าเชื่อถึงขนาดที่ศาลจะรับฟังและลงโทษได้
ความรู้พื้นฐานกฏหมาย,ประมวลกฎหมายอาญา,ประมวลกฎหมายวิธีพิจาณาความอาญา(วิอาญา)